  Наталья Тетерина 16-тӥ шуркынмонэ Тюменьын удмурт лулчеберетъя «Эшъёс котырын» ӝыт ортчоз, ивортэ Удмуртиысь Калыкъёслэн эшъяськон юртсылэн пресс-службаез. Ужрадын чеберлыко киужъёсын адӟытон радъяськоз, удмурт бинялтэм мунё лэсьтонъя но чильпаськонъя мастер-классъёс ортчозы. Учкисьёс азьын концерт программазэс удмурт калык кырӟанъя «Оскон» ансамбль возьматоз.Озьы ик котькуд мылкыд карись вашкала сямен пӧрам удмурт сиёнъёсты – перепечез, табанез, пельнянез – веръяны быгатоз Удмуртиысь Калыкъёслэн эшъяськон юртсылэн пресс-службаезСо сяна, удмурт лулчеберетъя ӝытэ Ижкарысь куно - Камсьӧр удмуртъёслэн йӧскалык центрзылэн кивалтӥсез Флюра Чибышева пыриськоз. Со камсьӧр удмуртъёслэсь лулчеберетсэс утёнлы но вӧлмытонлы сӥзем ӵектосъёссы сярысь ивортоз. Ватсалом, удмурт лулчеберетъя ӝытэз Тюменьысь Йӧскалык лулчеберетъёсъя «Строитель» дворец радъя. Азьвыл татын бигеръёслэн, башкиръёслэн, поръёслэн но чувашъёслэн сям-йылолъёсынызы тодматон ужрадъёс ортчизы ни. Чаклам арлыд: 0+ Тегъёс: Лулчеберет Удмуртия Россия удмуртъёс йылолъёс  